Hlaupaleiðir og vegalengdirHlaupaleiðir eru þrjár , 2 km , 4 km og 10 km . Rásmark í öllum vegalengdum er við Glerártorg og endamark við Greifann . Keppni hefst kl. 13:00 - en athugið að skráningu lýkur kl. 11:30 . 14 ára og yngri hlaupa 2 km og er hver flokkur ræstur fyrir sig , yngsti flokkurinn fyrstur kl. 13:00 og síðan koll af kolli . Engin tímataka er í 2 km. hlaupinu en fyrstu þrír í hverjum flokki fá verðlaunapeninga . 15 ára og eldri geta valið um 4 eða 10 km og hlaupa með eldri hlaupurum . Á hlaupadag : Grunnskólanemendur kr. 1000 Fullorðnir kr. 1500 SkráningÆskilegt er að sem flestir skrái sig fyrir keppnisdag , það auðveldar mótshöldurum utanumhald og dregur úr örtröð á hlaupadag . Keppnisgjöld eru því lægri í forskráningu auk þess sem þeir sem skrá sig í forskráningu eiga möguleika á að hreppa útdráttarverðlaun frá Sportveri . Forskráning hefst föstudaginn 25. apríl og fer fram í Sportveri og á vefsíðu UFA . Þeir sem skrá sig í Sportveri greiða þátttökugjöld við skráningu og fá hlaupanúmer sem gilda í hlaupinu og þurfa því bara að mæta tímanlega á fyrir ræsingu á Glerártorg . Þeir sem skrá sig á netinu geta sótt númerin sín á Glerártorg milli kl. 10:00 og 12:30 á keppnisdag og greiða þá þátttökugjöldin . Sendið póst á netfangið rannodd@khi.is til að skrá ykkur , sendið upplýsingar um nafn , kennitölu , vegalengd sem á að hlaupa og skóla ef um grunnskólanemendur er að ræða . Athugið að skráningu lýkur kl. 11:30 á keppnisdag .